b'\n_START_ARTICLE_\nKraljevstvo Sila\n_START_SECTION_\nNastanak Sile\n_START_PARAGRAPH_\nPovjesni\xc4\x8dari smatraju da je prvi kralj i osniva\xc4\x8d Sile bio Bak Hjeokgeos godine 57 pr. Kr.. Sigurno je da je ve\xc4\x87 u drugom stolje\xc4\x87u bio jasan savez politi\xc4\x8dkih entiteta u jugoisto\xc4\x8dnoj Koreji. Kralj Naemul (356.-402.) uspostavlja monarhiju u kojem je kraljev nasljednik njegov najstariji sin. U \xc5\xa1estom stolje\xc4\x87u vojska Sila, pod zapovjedni\xc5\xa1tvom Kim Isabu osvaja Gaja konfederaciju i postaje mo\xc4\x87na dr\xc5\xbeava._NEWLINE_Dr\xc5\xbeava podupire budizam i vjera brzo raste u Sili. Brojni hramovi su sagra\xc4\x91eni u ovo doba, najpoznatiji od njih su kod Hvangjongsa, Pulguksa i Sokurama. Hramovi su bili izgra\xc4\x91eni u tradicionalnom stilu. Kasnije se hramovi prave od kamena umjesto drva.\n_START_SECTION_\nUspon\n_START_PARAGRAPH_\nKralj Jinheung (540.-576.) uspostavlja mo\xc4\x87nu vojnu silu. Tako u sedmom stolje\xc4\x87u, ulazi u savez sa Kineskom dinastijom Tang. Pod vodstvom kralja Mujeola (654.-661.), osvaja kraljevstvo Baekje 660. godine._NEWLINE_Poznati general Kim Ju-shin (koji je zajedno s kineskim saveznicima osvojio i Baek\xc4\x91e) ne uspijeva osvojiti Gogurjeo u prvom napadu 661. godine, ni drugom 667.. Tek 678. godine uspije i Gogurjeo pada Sili. I tako pod vodstvom kralja Munmu (Mujeolov nasljednik), Koreja je prvi put ujedinjena. U sljede\xc4\x87em desetlje\xc4\x87u, Sila prekida savez sa Kinom i bori se kako bi protjerli Kinesku vojsku sa njihovog tla da bi uspostavili ujedinjeno Korejsko kraljevstvo. Ujedinjena Sila je trajala 267 godina. Kona\xc4\x8dno, osvaja ju kraljevstvo Goryeo pod vodstvom kralja Gjeongsuna 935. godine.\n_START_SECTION_\nZna\xc4\x8dajne \xc4\x8dinjenice\n_START_PARAGRAPH_\nGlavni grad Silla kraljevstva je bio Gyeongju (\xe6\x85\xb6\xe5\xb7\x9e). Mnogi Silla hramovi i grobovi se jo\xc5\xa1 uvijek mogu na\xc4\x87i u centru Gjeong\xc4\x91ua. Silla grobovi (za plemstvo) su bili izra\xc4\x91eni od kamena, a okru\xc5\xbeeni brje\xc5\xbeuljkom zemlje. Veliki broj predmeta iz doba Sila se mogu na\xc4\x87i svuda u Gyeongjuu. Povijesno podru\xc4\x8dje u okolini Gyeongjua nalaszi se od 2000. godine na popisu mjesta svjetske ba\xc5\xa1tine Ujedinjenih naroda._NEWLINE_Bron\xc4\x8dano zvono od kralja Seongdeoka Odli\xc4\x8dnog je velika turisti\xc4\x8dka atrakcija. Zvono ima poseban zvuk o kojem postoji i legenda. astronomski opservatorij \xc4\x8ceomseongdae blizu Gjeong\xc4\x91ua je poseban za doba u kojem je napravljen. Izgra\xc4\x91en je od 362 cigala, koje predstavljaju 362 dana mjese\xc4\x8devog kalendara.'